**Ministru kabineta noteikumu projekta "Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projektu mērķis ir veikt Ekonomikas ministrijas ierosinātus grozījumus Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (turpmāk – Noteikumu projekts) ar mērķi energoefektivitātes pakalpojuma sniedzējiem (turpmāk – ESKO) noteikt atšķirīgu, energoefektivitātes pakalpojumu sniegšanai atbilstošu energoefektivitātes paaugstināšanas projektu īstenošanu.Noteikumu projekts stāsies spēkā pēc tā publicēšanas Latvijas Vēstnesī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. un 14. punkts un Publisko iepirkuma likuma 7. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrija ir izstrādājusi Noteikumu projektu, lai precizētu Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" (turpmāk – MK noteikumi Nr. 160) noteikto kārtību energoefektivitātes pakalpojumu sniegšanai 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" (turpmāk – 4.2.1.1. pasākums) ietvaros.Ar Ministru kabineta 2017. gada 18. jūlija noteikumiem Nr. 410 “Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi"” (turpmāk – MK noteikumi Nr. 410) 4.2.1.1. pasākuma īstenošanā tika iesaistīti ESKO. MK noteikumi Nr. 410 paredz nosacījumus ESKO pakalpojumu sniegšanai, tajā skaitā nosakot, ka:1. dzīvokļu īpašnieki pirms vēršanās “Attīstības finanšu institūcijā Altum” (turpmāk – sabiedrība “Altum”) vienlaicīgi ar lēmumu par dzīvokļu īpašnieku pilnvaroto personu, var lemt, arī, ka energoefektivitātes paaugstināšanas pasākumu īstenošanu veic ESKO (MK noteikumu Nr. 160 68.1 punkts);
2. ESKO jāveic piegādātāju atlase saskaņā ar sabiedrības “Altum” norādījumiem un sabiedrībai “Altum” jāpārliecinās par attiecīgo izmaksu atbilstību vidējām tirgus cenām un interešu konflikta neesamību ESKO un piegādātāju (MK noteikumu Nr. 160 izpratnē piegādātājs ir būvkomersants, autoruzraugs, būvuzraugs un citi piegādātāji) starpā (MK noteikumu Nr. 160 41. punkts).

Neskatoties uz to, ka MK noteikumi Nr. 410 sniedz iespēju ESKO piedalīties 4.2.1.1. pasākuma īstenošanā, ir konstatēts, ka nosacījumos, kas regulē piegādātāju atlasi, nepieciešamas izmaiņas, lai veicinātu aktīvāku ESKO iesaisti 4.2.1.1. pasākuma īstenošanā, kā arī, lai ESKO būtu iespēja sniegt savus pakalpojumus atbilstoši vispārpieņemtajai praksei.ESKO pakalpojuma būtība ir nodrošināt energoefektivitātes paaugstināšanas projekta kompleksu īstenošanu, kontrolējot visus ar projekta īstenošanu saistītos posmus un garantējot paredzēto energoefektivitātes rezultātu. ESKO slēdz terminētu līgumu ar pakalpojuma saņēmēju, kura darbības laikā ESKO uzņemas energoefektivitātes pasākumu sagatavošanu, finansēšanu un ieviešanu, kā arī energoefektivitātes pasākumu jeb veikto investīciju uzturēšanu, lai nodrošinātu garantēto energoefektivitātes rezultātu visā līguma darbības laikā. Lai nodrošinātu šādu pakalpojumu kopumu, no ESKO risku vadības viedokļa tas projekta īstenošanā vēlēsies izmantot savus iekšējos resursus vai tam zināmus piegādātājus, lai nodrošinātu pēc iespējas augstākus energoefektivitātes paaugstināšanas projekta rezultātus. Šā brīža MK noteikumu Nr. 160 regulējums nepieļauj ESKO izmantot savus resursus projekta īstenošanai. Tāpat tirgū pašlaik ir vairāki būvkomersanti, kas vēlētos paplašināt savu darbību, sniedzot energoefektivitātes pakalpojumus, taču šo uzņēmumu priekšrocība – savu resursu izmantošana būvniecības nodrošināšanai – nevar tikt izmantota. Iespēja būvniecības uzņēmumiem sniegt ESKO pakalpojumus ir viens no ESKO tirgus veidošanas pasākumiem ar mērķi iesaistīt uzņēmumus, kam jau ir pieredze ēku atjaunošanas projektu īstenošanā, un tie būtu vispotenciālākie ESKO pakalpojumu sniedzēji. Energoefektivitātes pakalpojumu sniegšana veicinātu arī būvniecības sektora lielāku līdzatbildību par īstenoto projektu kvalitāti.Ņemot vērā, ka 4.2.1.1. pasākuma ietvaros nepieciešams nodrošināt piegādātāju atlasi, Ekonomikas ministrija ierosina MK noteikumos Nr. 160 paredzēt, ka ESKO ir pakalpojuma piegādātājs, kas tiek noteikts atlases rezultātā. Šādas izmaiņas būtu saskaņā ar konkrētā pakalpojuma būtību un iedzīvotājiem sniegtu caurskatāmāku ESKO pakalpojumu atlasi.Ņemot vērā augstāk sniegtos skaidrojumus, Noteikumu projekts paredz šādas izmaiņas MK noteikumos Nr. 160:1. ***Noteikt, ka, ja energoefektivitātes paaugstināšanas pasākumu īstenošanu nodrošina ESKO, sabiedrība “Altum” energoefektivitātes paaugstināšanas tehnisko dokumentāciju izvērtē, kad pilnvarotā persona iesniedz granta pieteikumu.***

Spēkā esošā MK noteikumos Nr. 160 noteiktā kārtība paredz, ka pirms granta pieteikuma iesniegšanas sabiedrībā “Altum” ir nepieciešams saņemt sabiedrības “Altum” atzinumu par energoefektivitātes paaugstināšanas dokumentāciju (MK noteikumu Nr. 160 40. punkts). Ņemot vērā, ka ESKO pakalpojuma būtība ir nodrošināt augstas kvalitātes ekspertīzi energoefektivitātes jomā, kā arī uzņemties visus ar energoefektivitātes paaugstināšanas projekta īstenošanu un rezultātiem saistītos riskus (MK noteikumu Nr. 160 68.53. punkts), kā arī nodrošināt detalizētu projekta budžetu, Ekonomikas ministrijas ieskatā gadījumos, kad projektu īsteno ESKO, pirms granta pieteikuma iesniegšanas sabiedrībā “Altum” nav nepieciešams saņemt sabiedrības “Altum” atzinumu par energoefektivitātes paaugstināšanas tehnisko dokumentāciju. Sabiedrība “Altum” veiks tehniskās dokumentācijas izvērtējumu tad, kad pilnvarotā persona iesniegs granta pieteikumu, jo šajā brīdī ESKO būs nodrošinājusi tehniskās dokumentācijas un detalizēta projekta budžeta izstrādi. Sabiedrība “Altum” ESKO nesniegs atzinumu par tehniskās dokumentācijas kvalitāti, vienlaikus saskaņā ar iekšējām procedūrām nodrošinot izvērtējumu par tehnisko risinājumu atbilstību spēkā esošajiem būvnormatīviem un ēkas energosertifikātam.1. ***Noteikt, ka, ja energoefektivitātes paaugstināšanas pasākumu īstenošanu nodrošina ESKO, MK noteikumu Nr. 160 41. punktu nepiemēro.***

MK noteikumi Nr. 160 tiek papildināti ar 41.1 punktu, kas nosaka, ka, ja energoefektivitātes paaugstināšanas pasākumu īstenošanu nodrošina energoefektivitātes pakalpojumu sniedzējs, tas nodrošina, ka būvkomersants, autoruzraugs, būvuzraugs un citi piegādātāji, kas veiks energoefektivitātes projekta īstenošanu atbilst sabiedrības “Altum” norādījumiem. Šī norma paredz, ka sabiedrība “Altum” pārliecināsies par visu projekta īstenošanā iesaistīto pušu atbilstību labākajai praksei atbilstoši esošajai piegādātāju pārbaudes kārtībai 4.2.1.1. pasākuma ietvaros – sabiedrība “Altum” izvērtēs būvkomersantu un piedāvājuma atbilstību tehniskajai dokumentācijai, kā arī veiks projekta uzraudzību, t.sk. pēc objekta pabeigšanas, lai pārliecinātos par veikto darbu atbilstību apstiprinātajam projektam.1. ***Dzīvokļu īpašnieku pilnvarotā persona var veikt energoefektivitātes pakalpojuma sniedzēja atlasi energoefektivitātes paaugstināšanas pasākumu īstenošanai.***

Ierosinātās izmaiņas MK noteikumu Nr. 160 68.1 punktā nosaka, ka ESKO atlases ietvaros pasūtītājam (dzīvokļu īpašnieku pilnvarotajai personai) būs jāievēro prasības par interešu konflikta neesamību, kā arī sabiedrības “Altum” norādījumi, kas šajā gadījumā būs ESKO atlases vadlīnijas.Norādījumu izstrādes būtība ir nodrošināt atklātu, pārredzamu, nediskriminējošu un konkurenci nodrošinošu konkursa procedūru, tāpat kā tas ir ar būvkomersantu atlasi, kas netiek veikta saskaņā ar Publisko iepirkumu likumu, bet gan saskaņā ar sabiedrības “Altum” vadlīnijām[[1]](#footnote-1).Sabiedrības “Altum” vadlīnijas tiks publicētas sabiedrības “Altum” tīmekļa vietnē, paredzot šādus atlases pamatprincipus:1. Pilnvarotā persona izstrādā piegādātāju atlases nolikumu (tāpat kā būvkomersantu atlasei, arī ESKO atlasei sabiedrība “Altum” izstrādās standarta atlases nolikumu) un nosūta to paziņojumu par atlasi sabiedrībai “Altum”.
2. Sabiedrība “Altum” paziņojumu publicē savā mājas lapā.
3. Pilnvarotā persona veic piedāvājumu vērtēšanu un pieņem lēmumu šādos posmos:
	1. veic piedāvājumu noformējuma un iesniegto dokumentu atbilstības pārbaudi;
	2. veic tehniskā piedāvājuma atbilstības pārbaudi
	3. veic finanšu piedāvājuma vērtēšanu.

Vērtēšanas un lēmumu pieņemšanas process pilnvarotajai personai ir jādokumentē.1. Pilnvarotā persona ar izvēlēto ESKO slēdz priekšlīgumu par tehniskās dokumentācijas izstrādi.
2. ESKO izstrādā tehnisko dokumentāciju, kā arī detalizētu projekta budžetu.
3. Pilnvarotā persona iesniedz sabiedrībā “Altum” granta pieteikumu, energoefektivitātes paaugstināšanas dokumentāciju, kā arī ESKO atlases izvērtēšanai nepieciešamo dokumentāciju.
4. Pēc visu pilnvarotās personas iesniegto dokumentu pārbaudes sabiedrība “Altum” un pilnvarotā persona slēdz līgumu par atbalsta piešķiršanu.
5. Pilnvarotā persona slēdz pakalpojuma līgumu ar izvēlēto un sabiedrības “Altum” akceptēto piegādātāju.

Ekonomikas ministrija papildus vērš uzmanību, ka gadījumā, ja energoefektivitātes paaugstināšanas projektu īstenos ESKO, jau saskaņā ar spēkā esošo MK noteikumu Nr. 160 regulējumu, ESKO būs jāslēdz sadarbības līgums ar sabiedrību “Altum”, kas nodrošinās papildu kontroles mehānismus ESKO, kas īstenos projektus 4.2.1.1. pasākuma ietvaros.1. ***Valsts atbalsta piešķiršanas nosacījumi***

Lai nodrošinātu pēdējā Eiropas Savienības tiesas praksē nostiprināto pienākumu (skat. spriedumu lietā Nr. C-349/17) noteikumu projekts tiek papildināts ar jaunu XIII sadaļas “Valsts atbalsta nosacījumi” 87.1 punktu, kas nosaka, ka, ja šo noteikumu 79. punktā minētais dzīvokļa īpašnieks ir pārkāpis Komisijas regulas Nr. 1407/2013 prasības, tam ir pienākums atmaksāt sabiedrībai "Altum" visu saņemto de minimis atbalstu, kas piešķirts saskaņā ar attiecīgo regulu, kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk - regula Nr. 794/2004), 10. pantu, tiem pieskaitot 100 bāzes punktus, no dienas, kad de minimis atbalsts tika izmaksāts šo noteikumu 79. punktā minētajam dzīvokļa īpašniekam līdz tā atgūšanas dienai, ievērojot regulas Nr. 794/2004 11. pantā noteikto procentu likmes piemērošanas metodi.1. ***Snieguma rezerves novirzīšana uz 4.2.1.1. pasākumam pieejamo finansējumu.***

Līdz 2019. gada 31. augustam sabiedrībā “Altum” ir iesniegti 590 projektu pieteikumi, kuros kopējā grantos piešķiramā summa sasniedz aptuveni 137 miljonus EUR. Altum aplēse, ka 80% no pieteiktajiem projektiem tiks īstenoti, līdz ar to sabiedrība “Altum” plāno pieņemt atbalsta pieteikumus par 152 milj. EUR, atbalstot aptuveni 660 projektus. Uz 2019. gada 31. augustu 90,13 % no 4.2.1.1. pasākumam pieejamiem līdzekļiem, kas noteikti MK noteikumu Nr. 160 10. punktā, jau ir rezervēti, kas nozīmē ka sabiedrība “Altum” var pieņemt vēl aptuveni 70 projektu pieteikumus. Vidēji mēnesī sabiedrībā “Altum” iesniedz aptuveni 20 projektu pieteikumus, kas nozīmē, ka bez papildus finansējuma piešķiršanas projektu pieteikumu pieņemšana būtu jāpārtrauc 2019. gada 4. ceturksnī.Lai nodrošinātu pieteikumu pieņemšanu līdz 2020. gada 1. ceturksnim (ieskaitot), nepieciešams noteikt, ka MK noteikumos Nr. 160 9. punktā noteiktais plānotais kopējais finansējums ir nosakāms kā pieejams 4.2.1.1. pasākuma īstenošanai. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, sabiedrība “Altum” un AS “Latvian Baltic Energy Efficiency Facility”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | ESKO, dzīvokļu īpašnieki un to pilnvarotās personas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu. Noteikumu projekta īstenošanu nodrošinās sabiedrība “Altum”. |
| 3. | Administratīvo izmaksu monetārs novērtējums | Noteikumu projekts neparedz ietekmi uz administratīvo slogu un izmaksām. |
| 4. | Atbilstības izmaksu monetārs novērtējums | Noteikumu projekts neparedz ietekmi uz atbilstības izmaksām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts atbilst šādiem Eiropas Savienības tiesību aktiem:1. Eiropas Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula Nr. 1407/2013);
2. Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk - regula Nr. 794/2004).
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas prasības no regulas Nr. 1407/2013 un regulas Nr. 794/2004. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Vispārīga atsauce uz Regulu Nr.1407/2013 | Noteikumu projekta 8.punkts | *Ieviests pilnībā* | *Neparedz stingrākas prasības* |
| Regulas Nr.794/2004 10. pants | Noteikumu projekta 8.punkts | *Ieviests pilnībā* | *Neparedz stingrākas prasības* |
| Regulas Nr.794/2004 11. pants | Noteikumu projekta 8.punkts | *Ieviests pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta apstiprināšanas sabiedrība “Altum” nodrošinās informēšanas pasākumus. |
| 2. | Sabiedrības līdzdalība projekta izstrādē | Noteikumu projektu Ekonomikas ministrija nosūtīs saskaņošanai Finanšu nozares asociācijai.Noteikumu projekts tika ievietots sabiedrības apspriešanai:1) Ekonomikas ministrijas tīmekļvietnē:<https://em.gov.lv/lv/Ministrija/sabiedribas_lidzdaliba/diskusiju_dokumenti/> 2) Ministru kabineta tīmekļvietnē:<https://www.mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Noteikumu projektu Ekonomikas ministrija saskaņos ar Finanšu nozares asociāciju. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Ekonomikas ministrija un sabiedrība “Altum”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta sabiedrības “Altum” esošo funkciju ietvaros, nav nepieciešams izveidot jaunas institūcijas, likvidēt esošas institūcijas vai veikt reorganizāciju.Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav |

Ekonomikas ministrs R.Nemiro

Vīza: Valsts sekretārs Ē.Eglītis

Siliņš; 67013005

Janis.Silins@em.gov.lv

1. https://www.altum.lv/lv/pakalpojumi/maju-energoefektivitate/energoefektivitates-projekta-piegadataju-atlase/piegadataju-atlases-vadlinijas/ [↑](#footnote-ref-1)